Izziņa par atzinumos sniegtajiem iebildumiem

|  |
| --- |
| Protokollēmuma projektā „ Par informatīvo ziņojumu “Par Kohēzijas politikas Eiropas Savienības fondu investīciju aktualitātēm līdz 2018. gada  31. decembrim un 2019. gada februāra ikmēneša operatīvā informācija” (turpmāk – protokollēmuma projekts)  un  Informatīvā ziņojuma projektā „ Informatīvais ziņojums par Kohēzijas politikas Eiropas Savienības fondu investīciju aktualitātēm līdz 2018. gada  31. decembrim un 2019. gada februāra ikmēneša operatīvā informācija” (turpmāk – informatīvais ziņojums) |

**I Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  | Protokollēmuma 5.punkts “Ņemot vērā snieguma ietvara nosacījumu izpildi darbības programmas ietvaros līdz 2019. gada 30. jūnijam, ministrijām prioritāro virzienu fondu rādītāju izpildes gadījumā līdz 2019. gada 1. jūlijam iesniegt Finanšu ministrijā priekšlikumus par prioritāro virzienu attiecīgo fondu snieguma rezerves finansējuma izmantošanu. Priekšlikumiem jābūt pamatotiem ar Eiropas Savienības fondu lietderības, efektivitātes un ietekmes izvērtējumu rezultātiem, kur attiecināms.” Protokollēmuma 7. punkts “Finanšu ministrijai sagatavot un līdz 2019. gada 30. septembrim noteiktā kārtībā iesniegt Ministru kabinetā ziņojumu par darbības programmas snieguma ietvara rezerves finansējuma izlietojuma priekšlikumiem. Priekšlikumu izstrādē ņemt vērā šī protokollēmuma 4. un 5. punktā sniegto informāciju un nosacījumus, kā arī Ministru kabineta iepriekš pieņemtos lēmumus par investīciju jomām, kurām prioritāri piešķirams snieguma rezerves finansējums.” | **Izglītības un zinātnes ministrija**  Aicinām papildināt informatīvā ziņojuma protokollēmuma projekta 5.punktu ar norādi, ka snieguma ietvara rezerves finansējuma izmantošanas pamatojums nav jāsniedz par tiem specifiskā atbalsta mērķiem (pasākumiem), ja to īstenošanas noteikumos jau ir noteikti turpmākie snieguma ietvara rezerves finansējuma izmantošanas mērķi. | **Nav ņemts vērā**  Lūdzam skatīt izziņas II sadaļas “Jautājumi, par kuriem saskaņošanā vienošanās ir panākta” 3. punktā sniegto skaidrojumu.  Finanšu ministrija 2019. gada septembrī iesniegs Ministru kabinetā informatīvo ziņojumu ar kompleksi izvērtētu situāciju un priekšlikumu par rezerves finansējuma sadalījumu, izvērtējot situāciju attiecībā uz snieguma rezerves finansējumu kopumā, ņemot vērā iespējas un ierobežojumus:   * prioritāri ir jāizpilda likuma “Par vidējā termiņa budžeta ietvaru 2018., 2019. un 2020. gadam” 19. pantā noteiktais uzdevums mazināt virssaistību negatīvo ietekmi uz valsts budžetu; * jāizskata līdz šim MK pieņemtos lēmumus par papildu finansējuma nepieciešamībām, vērtējot līdz šim veiktās investīcijas; * jāizskata gadījumi, kad projektos uz savu risku jau ir priekšfinansēts snieguma rezerves finansējums; * jāizskata finansējuma atlikumi; * jāņem vērā EK noteiktie tematiskās koncentrācijas nosacījumi; * un citi aktuāli apsvērumu investīciju gaitas novērtējumā un prioritātēs.   Rezumējot, atbilstoši informatīvā ziņojuma 4. sadaļā sniegtajai informācijai snieguma rezerves finansējuma izmantošana tiks izskatīta kompleksi, vērtējot jau līdz šim paveikto progresu investīciju īstenošanā, konkrētu iepriekš plānoto investīciju aktualitāti un identificējot turpmākās vajadzības, tai skaitā, specifisko atbalsta mērķu vai to pasākumu ietvaros, kuros jau priekšfinansēts snieguma rezerves finansējums.  Attiecīgi priekšlikumi snieguma rezerves finansējuma tālākai izmantošanai ir jāiesniedz visos gadījumos, t.sk. arī, ja rezerves finansējuma izmantošana ir iepriekš tikusi “iezīmēta”, tā izmantošanu ir iepriekš pieņemts atbilstošs lēmums Ministru kabinetā. | **Izglītības un zinātnes ministrijas izteiktais iebildums 25.02.2019**  Atkārtoti aicinām precizēt informatīvā ziņojuma protokollēmuma 5.punktu, ar precīzu norādi, ka snieguma ietvara rezerves finansējuma izmantošanas pamatojums nav jāsniedz par tiem specifiskā atbalsta mērķiem (pasākumiem), ja to īstenošanas noteikumos jau ir noteikti turpmākie snieguma ietvara rezerves finansējuma izmantošanas mērķi. Vai arī, ievērojot, ka protokollēmuma projekta 5.punktā ir saglabāta tā sākotnējā redakcija, kas papildināta ar vārdiem „kur attiecināms”, precizēt izziņas par sniegtajiem iebildumiem 6.punktu, norādot, ka Izglītības un zinātnes ministrijas atzinumā ietvertais iebildums nav ņemts vērā, vienlaikus tam sniedzot pamatojumu vai paskaidrojumu. | Svītrots protokollēmuma 4.punkts.  Precizēta informatīvā ziņojuma 4. sadaļa “2014. - 2020. gada plānošanas perioda ES fondu investīciju aktualitātes”.  Precizēts protokollēmuma projekta 6. un 8. punkts:  “6. Ņemot vērā snieguma ietvara nosacījumu izpildi darbības programmas ietvaros līdz 2019. gada 30. jūnijam, ministrijām rādītāju izpildes gadījumā līdz 2019. gada 1. jūlijam iesniegt Finanšu ministrijā priekšlikumus par prioritāro virzienu attiecīgo fondu snieguma rezerves finansējuma izmantošanu, tai skaitā, pamatojot ar veikto Eiropas Savienības fondu lietderības, efektivitātes un ietekmes izvērtējumu rezultātiem, kur attiecināms.  8. Ņemot vērā informatīvā ziņojuma ceturtajā sadaļā sniegto informāciju, Finanšu ministrijai sagatavot un līdz 2019. gada 30. septembrim noteiktā kārtībā iesniegt Ministru kabinetā ziņojumu par darbības programmas snieguma ietvara rezerves finansējuma izlietojuma priekšlikumiem. Priekšlikumu izstrādē izskatīt šī protokollēmuma 6. un 7. punktā sniegto informāciju un ņemt vērā citus nosacījumus, kā arī Ministru kabineta iepriekš pieņemtos lēmumus par investīciju jomām, kurām prioritāri piešķirams snieguma rezerves finansējums.”. |
|  |  |  | **Nav ņemts vērā**  Lūdzam skatīt izziņas II sadaļas “Jautājumi, par kuriem saskaņošanā vienošanās ir panākta” 3. punktā un izziņas I sadaļas “Jautājumi, par kuriem saskaņošanā vienošanās nav panākta” 1. punktā sniegto skaidrojumu.  Aicinām izvērtēt iespējas pārskatīt uz šo brīdi resorā pieejamo neizkontraktēto finansējumu, atlikumus utml., sniedzot priekšlikumus finansējuma novirzīšanai projektiem. | **Ekonomikas ministrijas izteiktais iebildums 25.02.2019**  Iebilstam pret sākotnējā protokollēmuma projekta 4.punkta dzēšanu (t.sk., saistīto precizējumu veikšanu informatīvajā ziņojumā), kas paredzēja snieguma rezerves ātrāku izmantošanu PV, kur ir sasniegti snieguma ietvara mērķi, piemēram, attiecībā uz Ekonomikas ministrijas 1. PV “Pētniecība, tehnoloģiju attīstība un inovācijas” un 3. PV “Mazo un vidējo komersantu konkurētspēja” ERAF. Vēršam uzmanību, ka Ekonomikas ministrijas pārraudzībā ir SAMP, kuriem rezerves pieejamība jānodrošina ātrākā laikā, lai izvairītos no finansējuma pārrāvuma. Piemēram, 3.2.1.2.pasākumā “Starptautiskās konkurētspējas veicināšana” komersanti varēs iesniegt maksājumu pieprasījumus par tām atbalstāmām darbībām, kas veiktas tikai līdz 2019.gada 30.aprīlim (ieskaitot). Skaidrojam, ka sabiedrības ieguvums ir lielāks, ja pasākuma mērķa grupas subjekti bez pārrāvuma Nr.3.2.1.2/16/l/001 projektā turpina saņemt atbalstu, nekā ja projektā ir pārrāvums, tādējādi sekmējot arī 3.2.1.2.pasākuma mērķa, t.i., ir starptautiskās konkurētspējas veicināšana, atbalstot uzņēmējdarbību un ieiešanu ārvalstu tirgos, izpildi. |
|  |  |  | **Nav ņemts vērā**  Lūdzam skatīt izziņas II sadaļas “Jautājumi, par kuriem saskaņošanā vienošanās ir panākta” 3. punktā un izziņas I sadaļas “Jautājumi, par kuriem saskaņošanā vienošanās nav panākta” 1. punktā sniegtos skaidrojumus. | **Labklājības ministrijas izteiktais iebildums 22.02.2019**  Lūdzam precizēt protokollēmuma projekta 5.punktu, paredzot, ka priekšlikumi par prioritāro virzienu attiecīgo fondu snieguma ietvara rezerves finansējuma izmantošanu ministrijām ir jāiesniedz tikai gadījumos, kad par to izmantošanu nav iepriekš pieņemts atbilstošs lēmums Ministru kabinetā (turpmāk – MK). Vēlamies atkārtoti vērst uzmanību, ka LM gadījumā šāds lēmums ir jau pieņemts, apstiprinot MK noteikumus par tās pārziņas specifisko atbalsta mērķu/pasākumu īstenošanu un paredzot kopējo pieejamo finansējumu un sasniedzamos uzraudzības rādītājus līdz 2023.gada 31.decembrim. Jāmin arī, ka LM gadījumā tie visi ir aktīvā īstenošanas stadijā ejoši specifisko atbalsta mērķu/pasākumu projekti (izņemot 9.3.1.1.specifiskā atbalsta mērķa pasākuma “Pakalpojumu infrastruktūras attīstība deinstitucionalizācijas plānu īstenošanai” (turpmāk– 9.3.1.1.pasākums) projektus), un to lietderību un efektivitāti apliecina sekmīgā snieguma ietvara uzraudzības rādītāju izpilde, kā arī iepriekš veikto izvērtējumu rezultāti. | Skat. izziņas I sadaļas “Jautājumi, par kuriem saskaņošanā vienošanās nav panākta” 1. punktā gala redakciju. |
|  |  | **Daļēji ņemts vērā**  Lūdzam skatīt izziņas II sadaļas “Jautājumi, par kuriem saskaņošanā vienošanās ir panākta” 3. punktā un izziņas I sadaļas “Jautājumi, par kuriem saskaņošanā vienošanās nav panākta” 1. punktā sniegtos skaidrojumus.  Sniedzot priekšlikumus līdz 2019.gada 1.jūlijam par snieguma rezerves finansējuma tālāku izmantošanu, aicinām LM iesniegt priekšlikumus par LM apzinātajām reālajām pašvaldību izmaksām plānošanas reģionu deinstitucionalizācijas plānā noteikto sabiedrībā balstītu sociālo pakalpojumu izveidei. | **Labklājības ministrijas izteiktais iebildums 22.02.2019**  Lūdzam precizēt protokollēmuma projekta 6.punktu, paredzot, ka Finanšu ministrija, sagatavojot un līdz 2019.gada 30.septembrim noteiktā kārtībā iesniedzot MK ziņojumu par darbības programmas “Izaugsme un nodarbinātība” snieguma ietvara rezerves finansējuma izlietojuma priekšlikumiem, t.sk. ņems vērā arī iespējamos lēmumus, kas varētu izrietēt no 2018.gada 11.decembra MK sēdē (MK protokollēmums Nr.18-MKp-59-52) dotā uzdevuma izpildes, proti, kas paredz LM apzināt reālās pašvaldību izmaksas plānošanas reģionu deinstitucionalizācijas plānā noteikto sabiedrībā balstītu sociālo pakalpojumu izveidei un līdz 2019.gada 30.jūnijam iesniegt Finanšu ministrijā priekšlikumus rīcībai, lai 9.3.1.1.pasākuma ietvaros savstarpēji saskaņotu finanšu iespējas un sasniedzamo uzraudzības rādītāju vērtības. Lūdzam skatīt izziņas 2. punktā sniegto skaidrojumu. |
|  | **Izglītības un zinātnes ministrija**  Aicinām precizēt informatīvā ziņojuma protokollēmuma projekta 5. un 7.punktu, nosakot, ka ātrāka snieguma ietvara rezerves finansējuma izmantošana pieļaujama arī gadījumos, ja snieguma ietvara izpilde nodrošināta minimāli nepieciešamajā apmērā, un atbilstoši Centrālās un finanšu līguma aģentūras aprēķiniem ir paredzama snieguma ietvara izpildes nodrošināšana pilnā apmērā.  Vēršam uzmanību, ka 8.1.1.specifiskā atbalsta mērķa „Palielināt modernizēto STEM, tajā skaitā medicīnas un radošās industrijas, studiju programmu skaitu” (turpmāk – 8.1.1.SAM) un 8.1.4. specifiskā atbalsta mērķa „Uzlabot pirmā līmeņa profesionālās augstākās izglītības STEM, tajā skaitā medicīnas un radošās industrijas, studiju mācību vidi koledžās” (turpmāk – 8.1.4.SAM) ietvaros līdz 2019.gada beigām ir plānota vairāku projektu īstenošanas pabeigšana, piemēram, Jāzepa Vītola Latvijas Mūzikas akadēmijai (pabeigšanas termiņš 28.02.2019.), Transporta un sakaru institūtam (pabeigšanas termiņš 31.10.2019.), Latvijas Universitātei (pabeigšanas termiņš 30.12.2019.), Daugavpils Universitātei (pabeigšanas termiņš 31.12.2019.) un Latvijas Sporta pedagoģijas akadēmijai (pabeigšanas termiņš 31.12.2019.). Savukārt 8.1.4.SAM ietvaros līdz 2019.gada beigām plānots pabeigt četru projektu īstenošanu – Liepājas Jūrniecības koledžai (pabeigšanas termiņš 31.03.2019.), Rīgas 1.medicīnas koledžai (pabeigšanas termiņš 31.03.2019.), Rīgas Stradiņa universitātes Sarkanā Krusta medicīnas koledžai (pabeigšanas termiņš 31.03.2019.) un Rīgas Celtniecības koledžai (pabeigšanas termiņš 31.07.2019.). Līdz ar to, Izglītības un zinātnes ministrijas ieskatā tiek apdraudēta snieguma ietvara rezerves finansējuma piešķiršana minētajiem finansējuma saņēmējiem (kopā 1 136 084 *euro*), ja lēmuma pieņemšana par tā piešķiršanu plānota ne ātrāk kā 2019.gada oktobrī.  Ar Izglītības un zinātnes ministrijas izveidoto komisiju saskaņotajās augstākās izglītības institūciju attīstības stratēģijās tika noteikts, kādām papildinošām darbībām tiks izlietots katra projekta rezerves finansējums. Izglītības un zinātnes ministrija vairākkārtīgi ir vērsusi Finanšu ministrijas un Centrālās finanšu un līgumu aģentūras uzmanību par nepieciešamību meklēt risinājumus, kā piešķirt rezerves finansējumu 8.1.1.SAM un 8.1.4.SAM projektiem. Izveidojusies situācija ir nelabvēlīga tieši tiem finansējuma saņēmējiem, kuri īsā termiņā, efektīvi izlietojot piešķirto finansējumu, plāno sasniegt projekta mērķi un rezultātus, vienlaikus veicinot prioritārā virziena snieguma ietvara rādītāju izpildi.  Savukārt 8.3.6.1.pasākuma “Dalība starptautiskos pētījumos” (turpmāk – 8.3.6.1.pasākums) projekta ietvaros Izglītības un zinātnes ministrija kā finansējuma saņēmējs ir plānojusi piedalīties Starptautiskās izglītības sasniegumu novērtēšanas asociācijas īstenotā starptautiski salīdzinošā pilsoniskās izglītības pētījumā (*International Association Evaluation Educational Achievement International Civic and Citizenship Education Study*), kas ir svarīgs ne tikai nacionālajā (Latvijas), bet Eiropas Komisijas līmenī, jo tā ietvaros padziļināti tiks pētīti dažādi indikatori (piemēram, pilsoniskās izglītības apguve, kā tas atspoguļojas skolēnu mācību rezultātos, u.c.), kas būs svarīgi 8.3.6.2.pasākuma “Izglītības kvalitātes monitoringa sistēmas izveide” (turpmāk – 8.3.6.2.pasākums) Izglītības un zinātnes ministrijas projekta īstenošanā. Līdz ar to, ir nepieciešams noteikt ātrāku 8.3.6.2.pasākumam plānotā snieguma ietvara rezerves finansējuma izmantošanu, kas tiktu daļēji piešķirts 8.3.6.1.pasākuma īstenošanai, ņemot vērā, ka 2019.gada martā notiks projektu konkurss, lai pieteiktos uz Eiropas Komisijas līdzfinansējumu, kā rezultātā Latvijai ir jāparedz nacionālā finansējuma daļa dalībai pētījumā un tā īstenošanas izmaksas.  Vēršam uzmanību, ka saskaņā ar informatīvā ziņojuma 4.pielikumu „Snieguma ietvara finanšu rādītāja optimālā izpildes prognoze prioritārajos virzienos SAM/SAMP dalījumā” līdz 2018.gada 31.decembrim 8.prioritārā virziena „Izglītība, prasmes un mūžizglītība” (ERAF un ESF) ietvaros ir veiktas atmaksas finansējuma saņēmējiem, attiecīgi, 85,9 un 91 procentu apmērā, paredzot, ka Eiropas Komisijā tiks deklarēti izdevumi, attiecīgi, 129 un 116 procentu apmērā no darbības programmā noteiktā snieguma ietvara. | **Nav ņemts vērā**  Lūdzam skatīt izziņas II sadaļas “Jautājumi, par kuriem saskaņošanā vienošanās ir panākta” 3. punktā un izziņas I sadaļas “Jautājumi, par kuriem saskaņošanā vienošanās nav panākta” 1. punktā sniegtos skaidrojumus. | **Izglītības un zinātnes ministrijas izteiktais iebildums 25.02.2019**  Ievērojot, ka ir svītrots informatīvā ziņojuma protokollēmuma punkts par snieguma ietvara rezerves finansējuma ātrāku izmantošanu pirms atbilstoša Eiropas Komisijas lēmuma, lūdzam precizēt informatīvo ziņojumu, paredzot risinājumus projekta īstenošanas pagarināšanai (tostarp ļaujot pagarināt projekta īstenošanas termiņu, kas pārsniedz Ministru kabineta 2014.gada 16.decembra Nr.784 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” 51.4punktā minēto sešu mēnešu termiņu), tādejādi nodrošinot iespējamu snieguma ietvara rezerves finansējuma piešķiršanu tiem projektiem, kur saskaņā ar Finanšu ministrijas 2016.gada 3.jūnija vadlīnijām Nr.2.5 „Vadošās iestādes skaidrojums par snieguma rezerves piemērošanu ES fondu 2014.-2020.gada plānošanas periodā” paredzēta papildus darbību īstenošana, un kuru īstenošanas beigu termiņš iestāsies pirms Eiropas Komisijas lēmuma.  Atkārtoti informējam, ka 8.1.1.specifiskā atbalsta mērķa „Palielināt modernizēto STEM, tajā skaitā medicīnas un radošās industrijas, studiju programmu skaitu” un 8.1.4. specifiskā atbalsta mērķa „Uzlabot pirmā līmeņa profesionālās augstākās izglītības STEM, tajā skaitā medicīnas un radošās industrijas, studiju mācību vidi koledžās” ietvaros 2019.gadā ir paredzēta vairāku augstākās izglītības institūciju projektu īstenošanas pabeigšana, kuru īstenošana pamatota ar Izglītības un zinātnes ministrijas izveidoto komisiju saskaņotām attīstības stratēģijām, kas cita starpā paredz papildinošās darbībās, kas tiks finansētas izmantojot snieguma ietvara rezerves finansējumu. |
|  | Protokollēmuma 6. punkts “Lai novērstu piešķirtā valsts budžeta virssaistību finansējuma 66 269 088 euro negatīvu fiskālo ietekmi, lemjot par snieguma rezerves finansējuma izmantošanu, primāri snieguma rezerves finansējums saskaņā ar Ministru kabineta 2015. gada 10. novembra rīkojuma Nr. 709 “Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai” 5. punktu un, ņemot vērā Likuma “Par vidējā termiņa budžeta ietvaru 2018., 2019. un 2020. gadam” 19. pantā noteikto, novirzāms piešķirto valsts budžeta virssaistību segšanai.” | **Vides aizsardzības un reģionālās attīstības ministrija**  Aicinām papildināt protokollēmuma projekta 6.punktā norādīto uzdevumu, paredzot, ka prioritāri snieguma rezerves finansējums ir novirzāms ne tikai piešķirto valsts budžeta virssaistību segšanai, bet arī, pozitīva Eiropas Komisijas lēmuma par snieguma rezerves izpildi gadījumā, tiem SAM, kuru ietvaros rezerves finansējuma izmantošana konkrētiem projektiem jau ir noteikta Ministru kabineta noteikumos par SAM īstenošanu | **Nav ņemts vērā**  Lūdzam skatīt izziņas II sadaļas “Jautājumi, par kuriem saskaņošanā vienošanās ir panākta” 3. punktā un izziņas I sadaļas “Jautājumi, par kuriem saskaņošanā vienošanās nav panākta” 1. punktā sniegtos skaidrojumus. | N/A | Skat. izziņas I sadaļas “Jautājumi, par kuriem saskaņošanā vienošanās nav panākta” 1. punktā gala redakciju. |
|  | **Izglītības un zinātnes ministrija**  Aicinām svītrot informatīvā ziņojuma protokollēmuma projekta 6.punktu, ievērojot, ka tas ir pretrunā līdzšinējiem pieņemtajiem lēmumiem par snieguma ietvara rezerves izmantošanu. Saskaņā ar Ministru kabineta 2015.gada 10.novembra rīkojumu Nr.709 „Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai” 8.1.2.specifiskajam atbalsta mērķa „Uzlabot vispārējās izglītības iestāžu mācību vidi” pirmajai atlases kārtai tika noteikts virssaistības 4 095 434 *euro* apmērā, attiecīgi proporcionāli palielinot finansējuma saņēmējiem sasniedzamo iznākumu rādītāju vērtības. Minētā rīkojuma anotācijā minēts, ka, lai nodrošinātu virssaistību neitrālu ietekmi uz valsts budžeta fiskālo telpu, prioritāri virssaistību dzēšana tiek veikta Eiropas Savienības fondu pārdales ietvaros.  Savukārt no Ministru kabineta 2016.gada 24.maija noteikumu Nr.323 „Darbības programmas „Izaugsme un nodarbinātība” 8.1.2.specifiskā atbalsta mērķa „Uzlabot vispārējās izglītības iestāžu mācību vidi” īstenošanas noteikumi” 16.punkta izriet, ka projektā snieguma ietvara rezervei noteikto finansējumu projekta iesniedzējs paredz no saviem līdzekļiem, ko pēc Eiropas Komisijas lēmuma par prioritārajam virzienam noteiktā snieguma ietvara izpildes projekta ietvaros aizstāj ar Eiropas Reģionālās attīstības fonda finansējumu. Ievērojot minēto, Izglītības un zinātnes ministrijas ieskatā būtu saglabājama līdzšinēji plānotā kārtība, tādejādi nodrošinot tiesiskās paļāvības principa ievērošanu attiecībā pret Eiropas Savienības fondu finansējuma saņēmējiem. | **Daļēji ņemts vērā**  Lūdzam skatīt izziņas II sadaļas “Jautājumi, par kuriem saskaņošanā vienošanās ir panākta” 3. punktā un izziņas I sadaļas “Jautājumi, par kuriem saskaņošanā vienošanās nav panākta” 1. punktā sniegtos skaidrojumus. | **Izglītības un zinātnes ministrijas saņemtais iebildums 25.02.2019**  Lai nodrošinātu tiesisko noteiktību, aicinām precizēt informatīvā ziņojuma protokollēmuma 6.punktu, to papildinot atbilstoši ierakstiem informatīvā ziņojuma 4.sadaļā „2014. - 2020. gada plānošanas perioda ES fondu investīciju aktualitātes”, ka primāri snieguma ietvara rezerves finansējums novirzāms ne tikai valsts budžeta virssaistību segšanai, bet arī specifiskā atbalsta mērķiem un pasākumiem par kuru īstenošanu jau ir pieņemti atbilstoši Ministru kabineta lēmumi, un specifiskā atbalsta mērķiem un pasākumiem kuros snieguma ietvara rezerves finansējums jau ir priekšfinansēts (piemēram, no finansējuma saņēmēja budžeta līdzekļiem) |
|  | Informatīvā ziņojuma 4. sadaļa | **Labklājības ministrija**  Lūdzam precizēt informatīvā ziņojuma 4.sadaļu “2014.-2020.gada plānošanas perioda ES fondu investīciju aktualitātes”, kā arī tam pievienotā protokollēmuma projekta 4. un 5.punktu, paredzot:  a. atļaut LM snieguma rezerves Eiropas Sociālā fonda finansējuma ātrāku izmantošanu pirms Eiropas Komisijas lēmuma arī 9.prioritārā virziena “Sociālā iekļaušana un nabadzības apkarošana” ietvaros pie nosacījuma, ja tiek izpildīti visi snieguma ietvara nosacījumi līdz š.g. marta sestajai darba dienai (proti, ja apstiprinot līdz š.g. 15.janvārim iesniegtos maksājumu pieprasījumus, tiek izpildīts LM noteiktais iznākuma i.9.2.2.a.rādītājs “personu ar garīga rakstura traucējumiem skaits, kuras saņem Eiropas Sociālā fonda atbalstītos sociālās aprūpes pakalpojumus dzīvesvietā (arī sociālās rehabilitācijas pakalpojumus) – 210”);  b. ka noteiktā kārtībā Ministru kabinetā ar Finanšu ministriju saskaņoti priekšlikumi par prioritāro virzienu attiecīgo fondu snieguma rezerves finansējuma izmantošanu ir jāiesniedz tikai gadījumos, kad par to izmantošanu nav iepriekš pieņemts atbilstošs lēmums Ministru kabinetā (vēlamies vērst uzmanību, ka LM gadījumā šāds lēmums ir jau pieņemts, apstiprinot MK noteikumus par tās pārziņas specifisko atbalsta mērķu/pasākumu īstenošanu un paredzot kopējo pieejamo finansējumu un sasniedzamos uzraudzības rādītājus līdz 2023.gada 31.decembrim); | **Daļēji ņemts vērā**  Lūdzam skatīt izziņas II sadaļas “Jautājumi, par kuriem saskaņošanā vienošanās ir panākta” 3. punktā un izziņas I sadaļas “Jautājumi, par kuriem saskaņošanā vienošanās nav panākta” 1. punktā sniegtos skaidrojumus. | N/A | Skat. izziņas I sadaļas “Jautājumi, par kuriem saskaņošanā vienošanās nav panākta” 1. punktā gala redakciju. |
|  | **Satiksmes ministrija**  Informatīvā ziņojuma projekta 4.sadaļas “2014.-2020.gada plānošanas perioda ES fondu investīciju aktualitātes” apakšsadaļas “Maksājumu plānu un valsts budžeta ES fondu projektiem izpilde” un protokollēmuma projekta 7.punktā noteikts, ka, lemjot par snieguma rezerves piešķiršanu, primāri snieguma rezerves finansējums novirzāms piešķirto valsts budžeta virssaistību segšanai. Vēršam uzmanību, ka atbilstoši Regulas Nr.1303/2013 22.panta 3.punktam izpildes rezervi piešķir tikai tām programmām un prioritātēm, kurās ir sasniegti starpposma mērķi. Ja prioritātes starpposma mērķi ir sasniegti, uzskata, ka prioritātei noteiktā izpildes rezerves summa ir neatgriezeniski piešķirta. Turklāt, Satiksmes ministrija, nodrošinot prioritārā virziena “Ilgtspējīga transporta sistēma” snieguma ietvara finanšu mērķa izpildi, ir rēķinājusies ar nozarei pieejamo snieguma rezerves finansējuma apjomu, ko apliecina arī Ministru kabineta 2017.gada 6.jūnija sēdes protokola Nr.29 42.§ 2.punktā noteiktais, proti, Eiropas Savienības fondu 2014.-2020.gada darbības programmas “Izaugsme un nodarbinātība” vidusposma izvērtējuma ietvaros Eiropas Savienības fondu finansējuma pārdali 6.1.4.specifiskā atbalsta mērķa “Pilsētu infrastruktūras sasaiste ar TEN-T tīklu” 6.1.4.2.pasākumam “Nacionālas nozīmes attīstības centru integrēšana TEN-T tīklā” izskatīt kā prioritāru, ņemot vērā pasākuma paplašinātajā sākotnējā izvērtējumā identificētās infrastruktūras attīstības vajadzības un to īstenošanai nepieciešamo finansējumu. Ņemot vērā minēto, lūdzam ziņojuma projekta 4.sadaļā un protokollēmuma projekta 7.punktā veikt redakcionālus precizējumus, nosakot, ka, lemjot par snieguma rezerves piešķiršanu prioritārajiem virzieniem, kuru ietvaros ir uzņemtas virssaistības, primāri šo prioritāro virzienu snieguma rezerves finansējums novirzāms piešķirto valsts budžeta virssaistību segšanai. | **Nav ņemts vērā**  Lūdzam skatīt izziņas II sadaļas “Jautājumi, par kuriem saskaņošanā vienošanās ir panākta” 3. punktā un izziņas I sadaļas “Jautājumi, par kuriem saskaņošanā vienošanās nav panākta” 1. punktā sniegtos skaidrojumus. | N/A | Skat. izziņas I sadaļas “Jautājumi, par kuriem saskaņošanā vienošanās nav panākta” 1. punktā gala redakciju. |
|  | Informatīvā ziņojuma 5. pielikums | **Izglītības un zinātnes ministrijas saņemtais iebildums 25.02.2019**  Ievērojot informatīvā ziņojuma ceturtajā sadaļā un informatīvā ziņojuma 5.pielikumā „Informācija par darbības programmas “Izaugsme un nodarbinātība” snieguma ietvara izpildi” sniegto informāciju par 1.PV “Pētniecība, tehnoloģiju attīstība un inovācijas” ietvaros līdz 2018. gada 31. decembrim snieguma ietvara nosacījumu izpildi, lūdzam saglabāt sākotnējo protokollēmuma 4.punkta redakciju vai izdarīt izņēmuma gadījumu, paredzot snieguma ietvara rezerves finansējuma ātrāku izmantošanu pirms atbilstoša Eiropas Komisijas lēmuma 1.1.1.5.pasākuma „Atbalsts starptautiskās sadarbības projektiem pētniecībā un inovācijās” trešās atlases kārtas (turpmāk – 1.1.1.5.pasākums) turpmākajai ieviešanai.  Vēršam uzmanību minētajā atlases kārtā atbalsts paredzēts ES pētniecības un inovācijas programmas “Apvārsnis 2020” virs kvalitātes sliekšņa novērtētu, bet finansējumu nesaņēmušu projektu vai to daļu finansēšanai. Minētā atlase tiek organizēta atklātas atlases veidā līdz 2021.gada 31.decembrim, kur šobrīd tiek īstenoti četri projekti par kopējo ES fonda finansējumu 3 705 688,73 euro. Uz doto brīdi atlasē pieejamais ES fonda finansējums ir 374 311,27 euro (no sākotnēji līdz 2018.gada 31.decembrim pieejamajiem 4 080 000 euro), kas ir nepietiekams atlases ietvaros iesniegta projekta iesnieguma apstiprināšanai (kopējās plānotās izmaksas 1 498 910 euro, tai skaitā ES fonda finansējums 1 274 073 euro).  Vēršam uzmanību, ka sākotnēji projekta iesniegums ir iesniegts programmas “Apvārsnis 2020” apakšprogrammas Eiropas Zinātnes padomes (European Research Council) Starting grants (ERC-STG) ietvaros un saņēmis Eiropas Komisijas virs kvalitātes sliekšņa novērtējumu, taču noraidīts finansējuma nepietiekamības dēļ. Eiropas Zinātnes padomes granti tiek piešķirti izciliem jaunajiem zinātniekiem, ar mērķi atbalstīt starpdisciplināras un jaunas zinātniskās idejas, pētījumus līdz šim neskartos jaunos zinātnes virzienos, inovatīvus risinājumus, fundamentālus pētījumus un inovācijas. Ņemot vērā Eiropas Zinātnes padomes projektu iesniegumu izcilību, mērogu un konkurenci (izsludinātajos projektu konkursos piedalās zinātnieki no ES dalībvalstu vai asociēto valstu zinātniskajām institūcijām), šī projekta ieviešana ir vērtējama kā būtiska gan zinātniskā līmenī, gan nacionāli zinātniskās izcilības attīstībai.  Ņemot vērā, ka minētā projekta īstenošana paredzēta piecus gadus (līdz 2023.gada 31.decembrim), un projekta iesniedzējs ar 2019.gada 1.februāri jau ir uzsācis tā faktisko īstenošanu , lēmumu par 1.1.1.5.pasākumam piešķiramo snieguma ietvara rezerves finansējumu ir jāpieņem iespējami tuvākajā laikā. | **Nav ņemts vērā**  Lūdzam skatīt izziņas II sadaļas “Jautājumi, par kuriem saskaņošanā vienošanās ir panākta” 3. punktā un izziņas I sadaļas “Jautājumi, par kuriem saskaņošanā vienošanās nav panākta” 1. punktā sniegtos skaidrojumus. | N/A | Skat. izziņas I sadaļas “Jautājumi, par kuriem saskaņošanā vienošanās nav panākta” 1. punktā gala redakciju. |
|  | Vispārīgs iebildums | **Labklājības ministrijas saņemtais iebildums 22.02.2019**  Lūdzam papildināt protokollēmuma projektu ar jaunu punktu, kas paredzētu izdarīt izņēmumu un atļaut rezerves finansējuma ātrāku izmantošanu pirms Eiropas Komisijas lēmuma LM 9.prioritārā virziena “Sociālā iekļaušana un nabadzības apkarošana” ietvaros Eiropas Reģionālā attīstības fonda finansējuma daļai , tādējādi nodrošinot jēgpilnu finansējuma izlietošanu un mazinot administratīvo slogu uz rezerves priekšfinansēšanas procesa nodrošināšanas rēķina (proti, 9.3.1.1.pasākuma ietvaros šobrīd noris projektu iesniegumu atlase, un drīzā laikā uzsākies iepirkumu veikšana būvniecības uzsākšanai, kuru veikšana pa daļām nav iespējama). Snieguma ietvara rezerves pieejamība ir īpaši būtiski, jo deinstitucionalizācijas īstenošana ir atzīta kā viena no LM nozares politikas prioritātēm (t.sk. deinstitucionalizācijas veicināšanu par savas darbības svarīgākajiem uzdevumiem atzinusi ne tikai iepriekšējā valdība, bet tas ir iekļauts arī Deklarācijā par Artura Krišjāņa Kariņa vadītā MK iecerēto darbību kā 115.uzdevums). | **Nav ņemts vērā**  Lūdzam skatīt izziņas II sadaļas “Jautājumi, par kuriem saskaņošanā vienošanās ir panākta” 3. punktā un izziņas I sadaļas “Jautājumi, par kuriem saskaņošanā vienošanās nav panākta” 1. punktā sniegtos skaidrojumus. | N/A | Skat. izziņas I sadaļas “Jautājumi, par kuriem saskaņošanā vienošanās nav panākta” 1. punktā gala redakciju. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 01.02.2019.; 19.02.2019 |
|  |  |
| Saskaņošanas dalībnieki | Ārlietu ministrija, Aizsardzības ministrija, Tieslietu ministrija, Valsts kanceleja, Ekonomikas ministrija, Iekšlietu ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Veselības ministrija, Vides aizsardzības un reģionālās attīstības ministrija, Zemkopības ministrija, Centrālā finanšu un līgumu aģentūra, Latvijas Brīvo arodbiedrību savienība, Latvijas Darba devēju konfederācija, Latvijas Lielo pilsētu asociācija, Latvijas Pašvaldību savienība, Latvijas Tirdzniecības un rūpniecības kamera, Nevalstisko organizāciju un Ministru kabineta sadarbības memoranda īstenošanas padome, Reģionālo attīstības centru apvienība. |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Vides aizsardzības un reģionālās attīstības ministrijas, Satiksmes ministrijas, Labklājības ministrijas, Izglītības un zinātnes ministrijas un Valsts kancelejas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - | |

**II Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Jauns protokollēmuma punkts | **Finanšu ministrija**  Papildināt protokollēmuma projektu ar jaunu punktu:  “Lai nodrošinātu “Deklarācijas par Artura Krišjāņa Kariņa vadītā MK iecerēto darbību” 26. uzdevuma efektīvu izpildi, Ekonomikas ministrijai katru gadu līdz kārtējā gada 1. jūlijam veikt izvērtējumu par prognozētām izmaiņām darba spēka un būvmateriālu izmaksās būvniecības nozarē, analizējot tendences, kā arī līdz kārtējā gada 1. augustam informēt Ministru kabinetu par izvērtējuma rezultātiem, sniedzot priekšlikumus nepieciešamai rīcībai, lai laikus novērstu tautsaimniecības pārkāršanas riskus. Ekonomikas ministrijai ņemt vērā šī protokollēmuma 2. punktā minēto un katru gadu aktualizēto informāciju par Eiropas Savienības fondu investīciju prognozi. Atzīt par aktualitāti zaudējušu Ministru kabineta 2017. gada 28.augusta sēdes protokollēmuma Nr. 41 1. § “Informatīvais ziņojums “Par valsts budžeta izdevumu pārskatīšanas 2018., 2019. un 2020.gadam rezultātiem un priekšlikumi par šo rezultātu izmantošanu likumprojekta “Par vidēja termiņa budžeta ietvaru 2018., 2019. un 2020.gadam” un likumprojekta “Par valsts budžetu 2018.gadam” izstrādes procesā” 7. punktu.” | **Ņemts vērā** | Papildināts protokollēmuma projekts ar 3. punktu: “3. Lai nodrošinātu “Deklarācijas par Artura Krišjāņa Kariņa vadītā Ministru kabineta iecerēto darbību” 26. uzdevuma efektīvu izpildi, Ekonomikas ministrijai katru gadu līdz kārtējā gada 1. jūlijam veikt izvērtējumu par prognozētām izmaiņām darba spēka un būvmateriālu izmaksās būvniecības nozarē, analizējot tendences, kā arī līdz kārtējā gada 1.augustam informēt Ministru kabinetu par izvērtējuma rezultātiem, sniedzot priekšlikumus nepieciešamai rīcībai, lai laikus novērstu tautsaimniecības pārkāršanas riskus. ”. |
|  | **Ekonomikas ministrijas izteiktais iebildums 25.02.2019**  Lūdzam svītrot protokollēmuma projekta 3.punktā iekļauto teikumu “Ekonomikas ministrijai ņemt vērā šī protokollēmuma 2. punktā minēto un katru gadu aktualizēto informāciju par Eiropas Savienības fondu investīciju prognozi.”, jo nav skaidrs, kas tieši papildus Ekonomikas ministrijai ar to tiek uzdots un kāpēc protokollēmuma 2. punktā minētais ir saistošs tikai Ekonomikas ministrijai.  “Lai nodrošinātu “Deklarācijas par Artura Krišjāņa Kariņa vadītā MK iecerēto darbību” 26. uzdevuma efektīvu izpildi, Ekonomikas ministrijai katru gadu līdz kārtējā gada 1. jūlijam veikt izvērtējumu par prognozētām izmaiņām darba spēka un būvmateriālu izmaksās būvniecības nozarē, analizējot tendences, kā arī līdz kārtējā gada 1.augustam informēt Ministru kabinetu par izvērtējuma rezultātiem, sniedzot priekšlikumus nepieciešamai rīcībai, lai laikus novērstu tautsaimniecības pārkāršanas riskus. ~~Ekonomikas ministrijai ņemt vērā šī protokollēmuma 2. punktā minēto un katru gadu aktualizēto informāciju par Eiropas Savienības fondu investīciju prognozi.~~ Atzīt par aktualitāti zaudējušu Ministru kabineta 2017. gada 28.augusta sēdes protokollēmuma Nr. 41 1. § “Informatīvais ziņojums “Par valsts budžeta izdevumu pārskatīšanas 2018., 2019. un 2020.gadam rezultātiem un priekšlikumi par šo rezultātu izmantošanu likumprojekta “Par vidēja termiņa budžeta ietvaru 2018., 2019. un 2020.gadam” un likumprojekta “Par valsts budžetu 2018.gadam” izstrādes procesā” 7. punktu.” | **Ņemts vērā** |
|  | Jauns protokollēmuma punkts | **Vides aizsardzības un reģionālās attīstības ministrija**  Aicinām papildināt protokollēmuma projektu ar jaunu punktu, nosakot, ka piešķirto valsts budžeta virssaistību segšanai vai citiem mērķiem netiek pārdalīts snieguma rezerves finansējums, kas paredzēts:  a. tiem specifiskajiem atbalsta mērķiem (turpmāk – SAM), kuru ietvaros tika atļauta snieguma rezerves priekšfinansēšana. Minētais papildinājums ir nepieciešams, jo pašvaldības jau ir ieguldījušas savu finansējumu, lai priekšfinansētu to attīstībai nozīmīgus projektus, kas, atbilstoši Ministru kabineta noteikumos par SAM īstenošanu noteiktajam, potenciāli tikai uz laiku aizstāj ERAF finansējumu – līdz pozitīva Eiropas Komisijas lēmuma par snieguma rezerves izpildi saņemšanai. Snieguma rezerves finansējuma apjoms, par kuru tika atļauta snieguma rezerves priekšfinansēšana SAM 4.2.2. 1.kārtas un SAM 5.6.2. 1., 2. un 3.kārtas ietvaros un kas pozitīva Eiropas Komisijas lēmuma par snieguma rezerves izpildi gadījumā tiktu izmantots attiecīgo SAM ietvaros, ir 15 384 293 eiro.  Piemēram, Rēzeknes pilsētas pašvaldībai (Latgale) SAM 4.2.2. ietvaros ir apstiprināti projekti par visu tai pieejamo ERAF finansējumu, t.sk. projektā tiek veikta snieguma rezerves priekšfinansēšana, ņemot vērā, ka DP 4.prioriārā virziena ietvaros VARAM pārziņā esošā SAM 4.2.2. ietvaros ir ievērojami pārsniegts tam proporcionāli noteiktais sasniedzamais deklarējamā finansējuma apmērs (deklarēti maksājumi 292% apmērā, kopējā deklarēto maksājumu prognoze pēc iesniegto maksājumu izskatīšanas – 510% no DP noteiktā starpposma rādītāja);  b. 5.prioriārā virziena Kohēzijas fonda specifisko atbalsta mērķa ieviešanai, ievērojot 2021. – 2027.gada ES fondu plānošanas perioda nosacījumu regulējuma projektu attiecībā uz atbalsta tvērumu vides nozarē un potenciālo nosacījumu par atbalsta iespējam atkritumu reģenerācijas darbībām tikai pakāpeniski īstenojamām darbībām, kuru īstenošana pirmajā posmā uzsākta 2014. – 2020.gada plānošanas perioda ietvaros, kā arī ievērojot 5.prioritāra virzienos uz šī atzinuma sagatavošanas brīdi samaksāto un izskatīšanā esošo maksājumu apjomu, kas sasniedz 5.prioritārā virziena Kohēzijas fonda snieguma ietvaru. Kohēzijas fonda rezerves finansējuma apjoms, kas pozitīva Eiropas Komisijas lēmuma par snieguma rezerves izpildi gadījumā tiktu izmantots attiecīgo SAM ietvaros, ir 11 763 234 eiro; | **Skaidrojam**, ka ņemot vērā saskaņošanas laikā saņemtos iebildumus, protokollēmuma projektā ir svītrots 4.punkts, kas paredzēja snieguma rezerves ātrāku izmantošanu.  Ar šo informatīvā ziņojuma un protokollēmuma projektu paredzēts valdībā izskatīt jautājumu un pieņemt tālāko rīcības plānu snieguma rezerves finansējuma izlietošanai 2019.gada otrajā pusē pēc precīzas informācijas par mērķu izpildi un EK lēmuma. Tad būs iespēja valdībā kompleksi izvērtēt snieguma ietvara rezultātus un citus apsvērumus, tai skaitā Vides aizsardzības un reģionālās attīstības ministrijas sniegtos,lai nodrošinātu vienotu pieeju.  Atbilstoši informatīvā ziņojuma un protokollēmuma projektam 2019. gada vasarā – rudenī Finanšu ministrija apkopos priekšlikumus snieguma rezerves finansējuma izmantošanai.  Par atskaites punktu snieguma rezerves mērķu sasniegšanai atbilstoši vispārējā regulā un EK vadlīnijās par snieguma ietvara izpildi noteiktajam, tiek vērtēti EK deklarētie izdevumi, kas finansējuma saņēmējam ir radušies līdz 2018. gada 31. decembrim un par kuriem līdz 2019. gada 30. jūnijam iesniegta deklarācija EK. Savukārt EK nosūta dalībvalstīm lēmumu par snieguma ietvara izpildi 2019.gada augustā.  Attiecīgi, Finanšu ministrija 2019. gada septembrī izstrādās informatīvo ziņojumu, kura ietvaros varēs izvērtēt situāciju attiecībā uz snieguma rezerves finansējumu kopumā, ņemot vērā iespējas un ierobežojumus, proti, izpildot MK lēmumus un likuma “Par vidējā termiņa budžeta ietvaru 2018., 2019. un 2020. gadam” 19. pantā noteikto uzdevumu mazināt virssaistību negatīvo ietekmi uz valsts budžetu, tāpat arī līdz šim MK pieņemtos lēmumus par papildu finansējuma nepieciešamībām, vērtējot līdz šim veiktās investīcijas, tai skaitā, specifiskos atbalsta mērķus, kuros jau priekšfinansēts snieguma rezerves finansējums, finansējuma atlikumus, kā arī nodrošinot tematisko koncentrāciju. | Svītrots protokollēmuma projekta 4. punkts.  Precizēta informatīvā ziņojuma 4. sadaļa “2014. - 2020. gada plānošanas perioda ES fondu investīciju aktualitātes”.  Precizēts protokollēmuma projekta 6. un 8. punkts: “6. Ņemot vērā snieguma ietvara nosacījumu izpildi darbības programmas ietvaros līdz 2019. gada 30. jūnijam, ministrijām rādītāju izpildes gadījumā līdz 2019. gada 1. jūlijam iesniegt Finanšu ministrijā priekšlikumus par prioritāro virzienu attiecīgo fondu snieguma rezerves finansējuma izmantošanu, tai skaitā, pamatojot ar veikto Eiropas Savienības fondu lietderības, efektivitātes un ietekmes izvērtējumu rezultātiem, kur attiecināms.  8. Ņemot vērā informatīvā ziņojuma ceturtajā sadaļā sniegto informāciju, Finanšu ministrijai sagatavot un līdz 2019. gada 30. septembrim noteiktā kārtībā iesniegt Ministru kabinetā ziņojumu par darbības programmas snieguma ietvara rezerves finansējuma izlietojuma priekšlikumiem. Priekšlikumu izstrādē izskatīt šī protokollēmuma 6. un 7. punktā sniegto informāciju un ņemt vērā citus nosacījumus, kā arī Ministru kabineta iepriekš pieņemtos lēmumus par investīciju jomām, kurām prioritāri piešķirams snieguma rezerves finansējums.. Priekšlikumu izstrādē ņemt vērā šī protokollēmuma 6. un 7. punktā sniegto informāciju un nosacījumus, kā arī Ministru kabineta iepriekš pieņemtos lēmumus par investīciju jomām, kurām prioritāri piešķirams snieguma rezerves finansējums.”. |
|  | Jauns protokollēmuma punkts | **Vides aizsardzības un reģionālās attīstības ministrija**  Aicinām papildināt protokollēmuma projektu ar jaunu punktu, nosakot, ka tiem SAM, kuri ir izpildījuši tiem noteikto snieguma ietvaru, snieguma rezerves finansējums ir pieejams arī tajos darbības programmas “Izaugsme un nodarbinātība” (turpmāk – DP) prioritārajos virzienos, kuros netiek sasniegts līdz 2018.gada 31.decembrim ERAF veikto attiecināmo izdevumu snieguma ietvara apmērs.  Piemēram, ar Ministru kabineta 2017.gada 10.augusta rīkojumu Nr.422 ir apstiprināts SAM 2.2.1. projektu iesniegumu atlases 2. kārtas projektu saraksts, ar ko ir sadalīts viss atlikušais SAM 2.2.1. 2.kārtas finansējums 44 090 840 eiro apmērā, t.sk. snieguma ietvara rezerve. Atbilstoši MK rīkojuma Nr.422 5.punktam līdz 2018.gada 1.decembrim visi sarakstā iekļautie projektu detalizētie apraksti ir iesniegti VARAM saskaņošanai – 7 no tiem jau ir saskaņoti ar VARAM, no tiem 5 ir apstiprināti Ministru kabinetā, pārējie 9 tiek precizēti atbilstoši VARAM izteiktajiem komentāriem. Finansējuma saņēmēji, ieguldot resursus detalizēto projektu aprakstu sagatavošanā, ir paļāvušies uz to, ka, ņemot vērā sasniegtos SAM 2.2.1. snieguma ietvara rādītājus (deklarēti maksājumi 102% apmērā, kopējā deklarēto maksājumu prognoze pēc iesniegto maksājumu izskatīšanas – 175% no DP noteiktā starpposma rādītāja), SAM 2.2.1. ietvaros būs pieejama snieguma ietvara rezerve un visi sarakstā iekļautie projekti varēs tikt īstenoti, ņemot vērā to augsto prioritāti. VARAM nevar uzņemties atbildību par to, ka citu iestāžu administrēto SAM ietvaros nav nodrošināta kopējā prioritārā virziena snieguma ietvara apjoma izpilde. | Lūdzam skatīt izziņas 3. punktā sniegto skaidrojumu. | Precizēta informatīvā ziņojuma 4. sadaļa “2014. - 2020. gada plānošanas perioda ES fondu investīciju aktualitātes”.  Svītrots protokollēmuma 4.punkts. |
|  | Jauns protokollēmuma punkts | **Vides aizsardzības un reģionālās attīstības ministrija**  Aicinām protokollēmuma projektu papildināt ar jaunu punktu, paredzot, ka Nacionālajam veselības dienestam vienlaicīgi ar ikgadējo pēc-projektu pārskatu CFLA līdz kārtējā gada 1.jūnijam jāiesniedz arī informāciju par Veselības ministrijas sagatavotā, Ministru kabineta 2018.gada 23.oktobra sēdē izskatītā informatīvā ziņojuma “Par pamatnostādņu “E-veselība Latvijā” ieviešanu 2014.-2016.gadā gala atskaite” 1.pielikumā “E-veselības 1.un 2.kārtas projektos izstrādāto funkcionalitāšu lietošanas risku analīze” iekļauto pasākumu faktisko izpildi. Minētais nepieciešams, jo NVD neievēro vienošanās par projektu īstenošanu nosacījumus, nesniedzot CFLA informāciju par projekta ietvaros izstrādātās informācijas sistēmas izmantošanas rādītāju izpildi, tādējādi nav iespējams gūt pārliecību, ka e-veselības projektu ietvaros izstrādātā sistēma un tās funkcionalitātes ir pieejamas tās lietotājiem un ka tā tiek izmantota iepriekš plānotajā apmērā. | **Skaidrojam.**  NoVides aizsardzības un reģionālās attīstības ministrijas (VARAM) sniegtās informācijas konstatējas, ka projektos, kur ir konstatētas kādas atkāpes no plānotajiem un sasniegtajiem radītajiem, rādītāju faktisko izpildi VARAM un CFLA vērtēs pēc nākamā pēc-uzraudzības perioda beigām. Atsevišķos gadījumos, īpaši attiecībā uz e-veselības projektiem, CFLA veiks projektu pārbaudes un attiecīgi atbilstoši kompetencei rīkosies, t.sk. komunicēs ar projektu īstenotājiem. Būtisku negatīvu konstatējumu vai risku gadījumā CFLA rosinās sadarbībā ar VARAM informēt valdību vēlākā posmā, ja nepieciešams.  Papildus, atsaucoties uz VARAM ierosinājumu, CFLA lūgs Nacionālajam veselības dienestam vienlaicīgi ar ikgadējo pēc-projektu pārskatu CFLA līdz kārtējā gada 1.jūnijam iesniegt arī informāciju par Veselības ministrijas sagatavotā, Ministru kabineta 2018.gada 23.oktobra sēdē izskatītā informatīvā ziņojuma “Par pamatnostādņu “E-veselība Latvijā” ieviešanu 2014.-2016.gadā gala atskaite” 1.pielikumā “E-veselības 1.un 2.kārtas projektos izstrādāto funkcionalitāšu lietošanas risku analīze” iekļauto pasākumu faktisko izpildi. | Papildināta informatīvā ziņojuma 3. sadaļa “2007-2013. gada plānošanas perioda pēcuzraudzība”. |
|  | Protokollēmuma 3. punkts “Ņemot vērā informatīvā ziņojuma ceturtajā sadaļā sniegto informāciju un saskaņā ar Ministru kabineta 2014. gada 16. decembra noteikumu Nr. 784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014. – 2020. gada plānošanas periodā” 51.4.7. apakšpunktu atbalstīt atsevišķu izņēmuma gadījumu piemērošanu un atļaut Centrālajai finanšu un līgumu aģentūrai nesamazināt Eiropas Savienības fonda un valsts budžeta līdzfinansējumu, ja tāds projektā ir paredzēts, par starpību, kas pārsniedz 25 % no plānoto maksājuma pieprasījumu iesniegšanas grafikā paredzētā, astoņiem projektiem, kas projekta īstenošanas līguma ietvaros uzņemto saistību izpildi nodrošināja 2019. gada janvārī, un vienam Valsts ieņēmumu dienesta padziļinātās sadarbības programmas Zelta klienta projektam.” | **Vides aizsardzības un reģionālās attīstības ministrija**  Aicinām papildināt protokollēmuma projekta 3.punktu ar pieciem VARAM projektiem, kas minēti informatīvā ziņojuma 3.pielikumā (t.i., Līvānu novada domes projekts Nr.5.6.2.0/16/I/008, SIA “Bauskas ūdens” projekts Nr.5.3.1.0/17/I/020, Jūrmalas pilsētas domes projekts Nr.5.1.1.0/17/I/008, Izglītības un zinātnes ministrijas projekts Nr.2.2.1.1/17/I/019 un SIA “Auces komunālie pakalpojumi” projekts Nr.5.3.1.0/17/I/015), jo projektu īstenošanas kavējumi un finansējuma apguves riski ir saistīti ar trešo personu radītiem apstākļiem, galvenokārt, kavējumiem projektēšanas stadijā un nekvalitatīvajiem pakalpojumiem no pakalpojumu līgumu izpildītāja puses, par kuriem projekta īstenotāji piemēro/plāno piemērot izpildītājiem līguma sodu.  Vēršam uzmanību, ka VARAM viedoklis par iepriekš minētajiem projektiem Finanšu ministrijai un Centrālajai finanšu un līgumu aģentūrai (turpmāk – CFLA) tika nosūtīts ar VARAM 2019.gada 5.februāra elektroniskā pasta vēstuli Nr. Nr.4.3-2/1025. Nepieciešamības gadījumā aicinām lūgt CFLA paātrināt disciplīnas nosacījumu piemērošanas seku izvērtējama veikšanu, lai nodrošinātu savlaicīgu lēmuma pieņemšanu šī informatīvā ziņojuma izskatīšanas ietvaros.  Lūdzam attiecīgi precizēt arī informatīvā ziņojuma sadaļā “Maksājumu plānu un valsts budžeta ES fondu projektiem izpilde” 32.lpp. norādīto informāciju par projektiem (un to skaitu), kas ietverti priekšlikumā Ministru kabinetam lemt par atļauju CFLA nesamazināt ES fonda un valsts budžeta līdzfinansējumu, ja tāds projektā ir paredzēts, par starpību, kas pārsniedz 25% no plānoto maksājuma pieprasījumu iesniegšanas grafikā paredzētā; | **Ņemts vērā**  Papildināts protokollēmuma 5. punkts un pielikums Nr. 3 | Papildināts protokollēmuma projekta 5. punkts: “5. Ņemot vērā informatīvā ziņojuma ceturtajā sadaļā un 3. pielikumā “Projektu maksājumu pieprasījumu iesniegšanas 2018. gada plānu izpilde” sniegto informāciju, saskaņā ar Ministru kabineta 2014. gada 16. decembra noteikumu Nr. 784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014. – 2020. gada plānošanas periodā” 51.4.7. apakšpunktu atbalstīt atsevišķu izņēmuma gadījumu piemērošanu un atļaut Centrālajai finanšu un līgumu aģentūrai nesamazināt Eiropas Savienības fonda un valsts budžeta līdzfinansējumu atsevišķiem projektiem, kas izpildi nodrošināja 2019. gada janvārī, Valsts ieņēmumu dienesta padziļinātās sadarbības programmas Zelta klienta projektam, kā arī saskaņā ar Vides aizsardzības un reģionālās attīstības ministrijas, Izglītības un zinātnes ministrijas un Ekonomikas ministrijas izvērtējumu un priekšlikumu projektiem, kuriem ieviešanas kavējumi saistīti, galvenokārt, ar trešo personu rīcību.”. |
|  | Informatīvā ziņojuma 4. sadaļa | **Izglītības un zinātnes ministrija**  Aicinām informatīvā ziņojuma 4.sadaļā „2014. - 2020. gada plānošanas perioda ES fondu investīciju aktualitātes” informāciju par Ministru kabineta noteikumiem digitālo mācību un metodisko līdzekļu izstrādei (otrajai atlases kārtai) papildināt ar zemsvītras atsauci, ka termiņš – līdz 2019. gada augustam, var mainīties atbilstoši vispārējās vidējās izglītības standarta apstiprināšanas laika grafikam, ievērojot, ka 8.3.1.2. pasākuma „Digitālo mācību un metodisko līdzekļu izstrāde” otrās atlases kārtas ietvaros tiks atbalstīta digitālo mācību un metodisko līdzekļu izstrāde jaunā mācību satura ieviešanai vispārējās vidējās izglītības pakāpē atbilstoši minētajā standartā noteiktajam. Plānots, ka otrās atlases kārtas nosacījumi tiks integrēti pirmās atlases kārtas Ministru kabineta noteikumos; | **Ņemts vērā**  Informatīvā ziņojuma projekta 4.sadaļā “2014. – 2020. gada plānošanas perioda ES fondu investīciju aktualitātes” informāciju par Ministru kabineta noteikumiem digitālo mācību un metodisko līdzekļu izstrādei (otrajai atlases kārtai) papildināta ar ierosināto zemsvītras atsauci. | Papildināta informatīvā ziņojuma 4.sadaļa “2014. - 2020. gada plānošanas perioda ES fondu investīciju aktualitātes” ar zemsvītras atsauci. |
|  | **Izglītības un zinātnes ministrijas saņemtais iebildums 25.02.2019**  Aicinām precizētā informatīvā ziņojuma 4.sadaļā „2014. – 2020. gada plānošanas perioda ES fondu investīciju aktualitātes” norādē par Ministru kabineta noteikumu izstrādi 8.3.1.2. pasākuma „Digitālo mācību un metodisko līdzekļu izstrāde” otrajai atlases kārtai, svītrot vārdus „pēc pasākuma 1. kārtas rezultātu izvērtēšanas”. Skaidrojam, ka sākotnējo lēmumu pieņemšana par 8.3.1.2. pasākuma „Digitālo mācību un metodisko līdzekļu izstrāde” pirmās atlases kārtas ietvaros iesniegtajiem projektu iesniegumiem var tikt pieņemti līdz 2019.gada 13.augustam . Savukārt ne ātrāk kā līdz 2019.oktobrim var tikt pieņemti lēmumi par projektu iesniegumu apstiprināšanu, ja paredzēta lēmumos noteikto nosacījumu izpilde. Līdz ar to, saglabājoties esošajai norādes redakcijai, Ministru kabineta noteikumu izstrāde vēlamajā termiņā (2019.gada augusts) nav iespējama. | **Ņemts vērā**  Precizēta informatīvā ziņojuma 4.sadaļa “2014. - 2020.gada plānošanas perioda ES fondu investīciju aktualitātes”.  Vienlaikus vēršam uzmanību, ka, Ministru kabineta noteikumu saskaņošanas procesā lūgsim pārskatīt 1. kārtas ieviešanas nosacījumus. Skaidrojam, ka, lai nodrošinātu saimnieciski lietderīgāku un efektīvāku 8.3.1.2. pasākuma „Digitālo mācību un metodisko līdzekļu izstrāde” 2.atlases kārtas ieviešanu, nepieciešams izvērtēt 1.atlases kārtas rezultātus, identificēt pieļautās kļūdas un potenciālos riskus 2.atlases kārtā. Šāda pieeja nodrošinātu labās prakses īstenošanu ES fondu ieviešanā. | Precizēta informatīvā ziņojuma 4. sadaļas “2014. - 2020. gada plānošanas perioda ES fondu investīciju aktualitātes”: “2) Līdz 2019. gada augustam izstrādāt investīciju MK noteikumus digitālo mācību un metodisko līdzekļu izstrādei (2. kārta)” |
|  | Informatīvā ziņojuma 4. sadaļa | **Labklājības ministrija**  Aicinām izvērtēt nepieciešamību precizēt informatīvā ziņojuma 4.sadaļu “2014.-2020.gada plānošanas perioda ES fondu investīciju aktualitātes”, pie ES fondu izvērtēšanas jautājumiem norādot informāciju arī par 2018.gadā pabeigto izvērtējumu par profesionālo izglītību un jauniešu gaitām darba tirgū: secinājumi no Jauniešu garantijas programmas izvērtējuma Latvijā (Eiropas Komisijas veiktais pētījums sadarbībā ar Vienoto pētniecības centru); | **Ņemts vērā**  Informatīvais ziņojums papildināts ar informāciju par 2018. gadā pabeigto izvērtējumu par profesionālo izglītību un jauniešu gaitām darba tirgū. | Papildināta informatīvā ziņojuma 4. sadaļa “2014. - 2020. gada plānošanas perioda ES fondu investīciju aktualitātes”. |
|  | Informatīvā ziņojuma 4. sadaļa | **Labklājības ministrija**  Lūdzam papildināt informatīvā ziņojuma 4.sadaļu “2014.-2020.gada plānošanas perioda ES fondu investīciju aktualitātes”, pie ES fondu ieviešanas progresa informācijas par līdz šim pabeigtajiem projektiem ietvert izvērstāku informāciju par LM pārziņas 7.2.1.1.specifiskā atbalsta pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai”, kas noslēdzies 2018.gada 31.decembrī (t.sk. norādot, ka 1) gala lēmums par minētā pasākuma Jauniešu Nodarbinātības iniciatīvas (turpmāk - JNI) piešķīruma atlikumu novirzīšanu 7.2.1.2.pasākuma “Sākotnējās profesionālās izglītības programmu īstenošana Jauniešu garantijas ietvaros” īstenošanai tiks pieņemts pēc iepazīšanās ar JNI izvērtējuma rezultātiem; 2) viens no trijiem šim pasākumam plānotajiem iznākuma rādītājiem nav izpildīts pilnā apmērā (t.i., i.7.2.1.b.rādītājs “ilgstošie bezdarbnieki (atbalstu saņēmušie, dalību uzsākušie) – 5 700”; izpildīts 71% apmērā jeb atbalsts sniegts 4 035 ilgstošajiem bezdarbniekiem), kas liecina par pozitīvu neizpildi, proti, sniegtais atbalsts jauniešiem ir bijis efektīvs, ļaujot tiem atgriezties darba tirgū ātrāk, nekļūstot par ilgstošajiem bezdarbniekiem); | **Ņemts vērā**  Informatīvais ziņojums papildināts ar Labklājības ministrijas ierosināto vēstījumu pēc būtības, bet koncentrētā veidā.  Vienlaikus informatīvajā ziņojumā šobrīd neiekļaujam, bet pieņemam zināšanai LM plānoto rīcību par 7.2.1.1.pasākuma finanšu atlikums iespējamu izmantošanu. Aicinām LM attiecīgi atsevišķi virzīt priekšlikumu, kad tas ir sagatavots un pamatots. | Papildināta informatīvā ziņojuma 4. sadaļa “2014. - 2020. gada plānošanas perioda ES fondu investīciju aktualitātes”. |
|  | Informatīvā ziņojuma 4. sadaļa | **Satiksmes ministrija**  Informatīvā ziņojuma projekta (23.lpp) ir ietverta sekojošā informācija: “2019.gada 8.janvārī FM nosūtīja saņemto atzinumu CFLA starplēmuma pieņemšanai, pirms tam aicinot saņemt SM aktualizētu viedokli par projekta turpmāku īstenošanu. SM 2019.gada 17.janvārī iesniedza CFLA atzinumu par projekta īstenošanu [..]”. Vēlamies informēt, ka Centrālā finanšu un līgumu aģentūra (turpmāk – CFLA) 14.01.2019., atsaucoties uz Finanšu ministrijas 08.01.2019. elektronisko vēstuli Nr.5.1.-16/16/6, lūdza Satiksmes ministriju kā Eiropas Savienības struktūrfondu un Kohēzijas fonda 2014. – 2020.gada plānošanas perioda atbildīgo iestādi līdz 17.01.2019. sniegt apliecinājumu par lielā projekta “Latvijas dzelzceļa elektrifikācija” turpmāku virzību un Satiksmes ministrija kā Eiropas Savienības struktūrfondu un Kohēzijas fonda 2014. – 2020.gada plānošanas perioda atbildīgā iestāde 17.02.2019. savas kompetences un Eiropas Savienības struktūrfondu un Kohēzijas fonda 2014.-2020.gada plānošanas perioda vadības likumā definētā mandāta ietvaros sniedza savu atzinumu, līdz ar to lūdzam precizēt norādīto informāciju; | **Ņemts vērā**  Pēc būtības redakcija ņemta vērā, īsinot tekstu. | Precizēta informatīvā ziņojuma 4. sadaļas “2014. - 2020. gada plānošanas perioda ES fondu investīciju aktualitātes”. |
|  | Informatīvā ziņojuma 4. sadaļa | **Satiksmes ministrija**  Informatīvā ziņojuma projekta (24.lpp) ir ietverta informāciju: “CFLA 2019.gada 17.janvārī pieņēma starplēmumu par lielā projekta iesnieguma atbalstīšanu un nosūtījusi to FM. Pirms projekta iesniegšanas EK, CFLA precizē atsevišķus projekta īstenošanas jautājumus ar SM.”. Lūdzam papildināt, ka Finanšu ministrija ir apturējusi projekta virzību lūdzot CFLA sniegt papildus informāciju atbilstoši 2017. gada 5. decembra Ministru kabineta protokollēmumā Nr. 60, 51§ 6.punktā dotajam uzdevumam, nepieciešamības gadījumā lūdzot SM sniegt iztrūkstošo aktuālo informāciju; | **Ņemts vērā** | Papildināta informatīvā ziņojuma 4. sadaļa “2014. - 2020. gada plānošanas perioda ES fondu investīciju aktualitātes”. |
|  | Informatīvā ziņojuma 4. sadaļa | **Satiksmes ministrija**  Informatīvā ziņojuma projekta (25.lpp) sadaļas “Lielie projekti” 2.punkta pēdējās rindkopas teikumu “VARAM sadarbībā ar SM veic vēstulē pausto viedokļu un priekšlikumu izvērtējumu” aicinām izteikt atbilstoši Ministru prezidenta 2019.gada 16.janvāra rezolūcijā Nr.6.2.2./2019-FIZ-25-61 noteiktajam šādā redakcijā, lai nodrošinātu vispusīgu informācijas atspoguļošanu “VARAM sadarbībā ar FM, KM un SM veic savstarpēji saskaņotu vēstulē pausto viedokļu un priekšlikumu izvērtējumu”; | **Ņemts vērā** | Precizēta informatīvā ziņojuma 4. sadaļa “2014. - 2020. gada plānošanas perioda ES fondu investīciju aktualitātes”. |
|  | Informatīvā ziņojuma 4. sadaļa | **Satiksmes ministrija**  Informatīvā ziņojuma projekta sadaļā “Maksājumu plānu un valsts budžeta ES fondu projektiem izpilde” (30.lpp) iekļauto teikumu “Analizējot maksājumu plūsmu investīciju jomās, 2018. gadā galvenokārt nav izdevies sasniegt prognozēto tramvaju infrastruktūras, ūdenssaimniecības, kā arī pētniecības un attīstības investīciju projektos.”, ņemot vērā faktu, ka 4.5.1.1.pasākuma “Attīstīt videi draudzīgu sabiedriskā transporta infrastruktūru (sliežu transporta)” ietvaros īstenoto projektu līdz 2018.gada 31.decembim apstiprināto izdevumu apjoms (bez Rīgas tramvaja infrastruktūras attīstības projekta) pret plānotajām finanšu plūsmām (līdz 2018.gada 31.augustam iesniegtajos plānoto maksājumu pieprasījumu iesniegšanas grafikos) ir vairāk nekā 86% apmērā, līdz ar to lūdzam skaidrot šāda veida apgalvojuma iekļaušanu šajā sadaļā vai arī izteikt to šādā redakcijā: “Analizējot maksājumu plūsmu investīciju jomās, 2018. gadā galvenokārt nav izdevies sasniegt prognozēto ūdenssaimniecības, pētniecības un attīstības investīciju projektos.”; | **Elektroniskās saskaņošanas laikā iebildums atsaukts.**  Maksājumu prognozes, par kurām izteikts iebildums, nav saistītas ar finanšu disciplīnu par maksājumu pieprasījumu iesniegšanu, uz ko balstīts iebildums. Līdz ar to uz tām nevar attiecināt Ministru kabineta 2018.gada 13.marta sēdes protokollēmuma (prot. Nr. 15 30.§) 5.2.apakšpunktā noteikto, ka, sākot ar 2018.gada 1.septembri, kalendārā gada maksājumu plāna izpildi vērtē pret ES fondu finansējuma saņēmēju līgumu, vienošanās par projekta īstenošanu ietvaros iesniegto maksājumu pieprasījumu iesniegšanas grafiku, kas ir aktuāls uz 2018.gada 1.septembri. Minētais protokollēmuma punkts attiecas uz maksājumu pieprasījumu iesniegšanu, savukārt maksājumu prognozēs un analīzē attiecīgajā Informatīvā ziņojuma sadaļā uzskaitītas CFLA atmaksas projektu ieviesējiem.  Maksājumu prognožu, par ko izteikts iebildums, izveide noteikta Ministru kabineta 2015. gada 24. februāra noteikumu Nr.108 “Kārtība, kādā uzrauga un izvērtē Eiropas Savienības struktūrfondu un Kohēzijas fonda ieviešanu, kā arī izveido un izmanto Kohēzijas politikas fondu vadības informācijas sistēmu 2014. – 2020. gadam” 11. punktā, kurā noteikts, ka “reizi gadā vadošā iestāde sadarbībā ar sadarbības iestādi izstrādā Eiropas Savienības fondu investīciju prognozi prioritāro virzienu, ieguldījumu prioritāšu, specifisko atbalsta mērķu un gadu dalījumā, un Finanšu ministrija līdz kārtējā gada 1. martam informē par to Ministru kabinetu”. Prognozes gada laikā netiek aktualizētas, un pret fiksēto plānu tiek mērīta izpilde. | N/A |
|  | Informatīvā ziņojuma 6. sadaļa | **Labklājības ministrija**  Lūdzam precizēt informatīvā ziņojuma 6.sadaļu “Projektos konstatētie pārkāpumi ar finansiālu ietekmi”, pie valsts iestāžu projektos konstatētajām neatbilstībām svītrojot informāciju par Nodarbinātības valsts aģentūras projekta Nr.9.1.1.2/15/I/001 “Atbalsts ilgstošajiem bezdarbniekiem” ietvaros veikto iepirkumu “Psihologu un psihoterapeitu individuālo un grupu konsultācijas”, ņemot vērā, ka minēto gadījumu joprojām izvērtē kompetentas iestādes un gala lēmums par izdevumu atzīšanu par neatbilstoši veiktiem nav pieņemts; | **Ņemts vērā**  Ziņojumā precizēta informācija, neminot konkrētu projektu, bet joprojām atstāts, ka šāda veida neatbilstība ir konstatēta 2018. gada II ceturksnī. Skaidrojam, ka ziņojumā tiek gatavota analīze par visām pārskata periodā konstatētajām neatbilstībām ar finansiālu ietekmi.  Saskaņā ar Regulas Nr.1303/2013 2.panta 36.punktu neatbilstība ar veidu “Aizdomas par krāpšanu vai organizēto noziedzību” uzskatāma par konstatētu neatbilstību, jo var radīt kaitējumu Savienības budžetam, prasot no Savienības budžeta segt nepamatotu izdevumu daļu. Saskaņā ar neatbilstību vadlīnijās un KPVIS Biznesa rokasgrāmatā noteikto par aizdomām par krāpšanu ir jāpieņem lēmums par neatbilstību un jāziņo EK OLAF dienestam. Tas ir preventīvais mehānisms, lai nepieļautu izdevumu veikšanu projekta ietvaros līdz izmeklēšanas rezultāta saņemšanas.  Konkrētā gadījuma ietvaros vēl tiek veikta padziļināta pārbaude, tāpēc līdz gala lēmuma pieņemšanai no finansējuma saņēmēja puses iesniegtie maksājumu pieprasījumā iekļautie attiecināmie izdevumi tiek ieturēti. Pēc padziļinātās pārbaudes veikšanas šī neatbilstība var tikt anulēta un maksājumu veikšana projekta ietvaros tiks atjaunota. | Precizēta informatīvā ziņojuma 6. sadaļā “Projektos konstatētie pārkāpumi ar finansiālu ietekmi”. |
|  | Informatīvā ziņojuma 2. pielikums | **Labklājības ministrija**  Aicinām lūgt sadarbības iestādi precizēt informatīvā ziņojuma 2.pielikumu “Prognoze veiktajiem maksājumiem 2019. un turpmākajos gados projektu finansējuma saņēmējiem Kohēzijas politikas ES fondu 2014.-2020.gada plānošanas perioda ietvaros”, atbilstoši panāktai vienošanai par piemērojamiem izpildes piesardzības koeficientiem, kā arī informāciju pārskatot atbilstoši līdz š.g. 1.februārim aktualizētajiem finansējuma saņēmēju plānotajiem maksājumu pieprasījumu iesniegšanas grafikiem. Papildus lūdzam vadošo iestādi informēt par šo prognožu turpmāko izstrādes lietderību, ņemot vērā, ka disciplīnas pasākumi finansējuma saņēmējiem tiek piemēroti, vērtējot plānoto maksājumu pieprasījumu iesniegšanas grafiku izpildi. Turpretī veikto maksājumu prognoze tiek sastādīta, balstoties uz iepriekš pieminēto plānoto maksājumu pieprasījumu iesniegšanas grafiku (ko finansējuma saņēmēji, izvairoties no disciplīnas pasākumu piemērošanas, ir plānojuši iespējami piesardzīgi), tam papildu piemērojot izpildes piesardzības koeficientu. | **Ņemts vērā**  CFLA aktualizējusi prognozes, tās saskaņojot ar LM.  LM informēta, par maksājumu prognožu lietderību, tās izmantojot budžeta izdevumu plānošanai, problēmu identificēšanai konkrētos specifiskajos atbalsta mērķos, kā arī maksājumu prognozes var lietot citi partneri nozaru investīciju plānošanai un analīzei, t.sk. Ekonomikas ministrijai, ik gadu līdz kārtējā gada 1. jūlijam veicot pētījumu par prognozētām izmaiņām darba spēka un būvmateriālu izmaksās būvniecības nozarē saskaņā ar MK 2017. gada 28. augusta sēdes protokola Nr. 41 1.§ 7.punktā doto uzdevumu. | Precizēts informatīvā ziņojuma 2. pielikums. |
|  | Informatīvā ziņojuma 3. pielikums | **Izglītības un zinātnes ministrija**  Aicinām precizēt informatīvā ziņojuma pielikumu Nr.3 „Projektos plānoto (aktualizēts uz 31.08.2018) maksājumu pieprasījumu iesniegšanas plānu līdz 2019. gada 1. janvārim izpilde”, paredzot, ka netiek piemērotas finanšu disciplīnā noteiktās sankcijas Liepājas Universitātes un Ventspils Augstskolas 8.2.3.specifiskā atbalsta mērķa „Nodrošināt labāku pārvaldību augstākās izglītības institūcijās” ietvaros īstenotajiem projektiem, ievērojot, ka to īstenošana ir uzsākta tikai 2018.gada nogalē.  Liepājas Universitātes projekta “Labākas pārvaldības nodrošināšana Liepājas Universitātē” īstenošana ir uzsākta 2018.gada 1.oktobrī un plānoto maksājumu pieprasījumu iesniegšanas grafiks (PMPIG) līdz 2018.gada 31.decembrim ir izpildīts par 71,40 procentiem. Savukārt Ventspils Augstskolas projekta “Ventspils Augstskolas studiju programmu satura kvalitātes pilnveide, resursu izmantošanas efektivitātes uzlabošana un labākas pārvaldības nodrošināšana” īstenošana ir uzsākta 2018.gada 1.novembrī, tādējādi projekta īstenošana ir noritējusi tikai 2 mēnešus līdz finanšu disciplīnas pasākumu atskaites termiņam. Turklāt nākamo starpposma maksājuma pieprasījumu plānots iesniegt jau 2019.gada 14.februārī.  Ievērojot minēto, kā arī ņemot vērā, ka finanšu disciplīnā noteiktās sankcijas attiecas uz avansa maksājumu pieprasījumiem, kas ir finansējums projektu uzsākšanai, nevis uz projekta izlietoto finansējumu, Izglītības un zinātnes ministrijas ieskatā sankciju noteikšana minētajos projektos ir uzskatāma par nesamērīgu sodu un tāpēc nav piemērojama. | **Ņemts vērā**  Papildināts protokollēmuma 4. punkts un pielikums Nr. 3 | Papildināts protokollēmuma projekta 5. punkts: “5. Ņemot vērā informatīvā ziņojuma ceturtajā sadaļā un 3. pielikumā “Projektu maksājumu pieprasījumu iesniegšanas 2018.gada plānu izpilde” sniegto informāciju, saskaņā ar Ministru kabineta 2014. gada 16. decembra noteikumu Nr. 784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014. – 2020. gada plānošanas periodā” 51.4.7. apakšpunktu atbalstīt atsevišķu izņēmuma gadījumu piemērošanu un atļaut Centrālajai finanšu un līgumu aģentūrai nesamazināt Eiropas Savienības fonda un valsts budžeta līdzfinansējumu atsevišķiem projektiem, kas izpildi nodrošināja 2019.gada janvārī, Valsts ieņēmumu dienesta padziļinātās sadarbības programmas Zelta klienta projektam, kā arī saskaņā ar Vides aizsardzības un reģionālās attīstības ministrijas, Izglītības un zinātnes ministrijas un Ekonomikas ministrijas izvērtējumu un priekšlikumu projektiem, kuriem ieviešanas kavējumi saistīti, galvenokārt, ar trešo personu rīcību.”. |
|  | Informatīvā ziņojuma 5. pielikums | **Valsts kanceleja**  Lūdzam papildināt informatīvo ziņojumu, ziņojuma 5.pielikumu un protokollēmuma projekta 4.punktu. 5.pielikumā kolonā “Rezerves saņemšana (izmantots/ piešķirt/ jāvērtē)\*/ N/A ja nav rezerves” norādīt, kuriem prioritārā virziena SAM ir nepieciešams pamatojums ar lietderības, efektivitātes un ietekmes izvērtējuma rezultātiem. Līdz ar to ziņojumā un protokollēmuma 4.punktā ietvert informāciju, ka priekšlikumi jāiesniedz saskaņā ar 5.pielikumā norādīto. | **Ņemts vērā**  Skaidrojam, ka priekšlikumiem būtu jābūt pamatotiem ar Eiropas Savienības fondu lietderības, efektivitātes un ietekmes izvērtējumu rezultātiem un ieteikumiem, ja tādi ir veikti. | Svītrots protokollēmuma projekta 4.punkts. Precizēta informatīvā ziņojuma 4. sadaļa “2014. - 2020. gada plānošanas perioda ES fondu investīciju aktualitātes”. Precizēts protokollēmuma projekta 6. un 8. punkts:  “6. Ņemot vērā snieguma ietvara nosacījumu izpildi darbības programmas ietvaros līdz 2019. gada 30. jūnijam, ministrijām rādītāju izpildes gadījumā līdz 2019. gada 1. jūlijam iesniegt Finanšu ministrijā priekšlikumus par prioritāro virzienu attiecīgo fondu snieguma rezerves finansējuma izmantošanu, tai skaitā, pamatojot ar veikto Eiropas Savienības fondu lietderības, efektivitātes un ietekmes izvērtējumu rezultātiem, kur attiecināms.  8. Ņemot vērā informatīvā ziņojuma ceturtajā sadaļā sniegto informāciju, Finanšu ministrijai sagatavot un līdz 2019. gada 30. septembrim noteiktā kārtībā iesniegt Ministru kabinetā ziņojumu par darbības programmas snieguma ietvara rezerves finansējuma izlietojuma priekšlikumiem. Priekšlikumu izstrādē izskatīt šī protokollēmuma 6. un 7. punktā sniegto informāciju un ņemt vērā citus nosacījumus, kā arī Ministru kabineta iepriekš pieņemtos lēmumus par investīciju jomām, kurām prioritāri piešķirams snieguma rezerves finansējums.. Priekšlikumu izstrādē ņemt vērā šī protokollēmuma 6. un 7. punktā sniegto informāciju un nosacījumus, kā arī Ministru kabineta iepriekš pieņemtos lēmumus par investīciju jomām, kurām prioritāri piešķirams snieguma rezerves finansējums.”. |

Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts)

Zālīte-Supe 67083808

[Zinta.Zalite-Supe@fm.gov.lv](mailto:Ilze.Valaine@fm.gov.lv)